Source: https://www.edilex.fi/uutiset/vuosihakemisto/kaikki/2014?perpage=100&offset=501
Timestamp: 2019-11-19 15:45:06+00:00
Document Index: 4034377

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

1 - 100 .......... 201 - 300 301 - 400 401 - 500 501 - 600 601 - 700 701 - 800 801 - 900 901 - 1000 .......... 3601 - 3673
13.11.2014 12.55
Perustuslakivaliokunta otti kantaa oikeudenkäymiskaaren todistelua koskevaan uudistukseen Perustuslakivaliokunta on antanut lausuntonsa hallituksen esityksestä oikeudenkäymiskaaren 17 luvun ja siihen liittyvän todistelua yleisissä tuomioistuimissa koskevan lainsäädännön uudistamiseksi. Valiokunta suhtautuu pidättyvästi ehdotukseen säätää anonyymi todistaminen mahdolliseksi, koska tämä heikentää syytetyn puolustusta.
13.11.2014 11.55
Prof. Seppo Koskinen: Kokonaiskorvaussopimisesta Kokonaiskorvaussopimukset ovat nykyisin yleisiä sovittaessa kaikenlaisten palkan osien sisältymisestä kokonaispalkkaan. Keskeinen kysymys on, salliiko työlainsäädännön ja työehtosopimusten pakottavuus, ja jos sallii, millaisin edellytyksin kokonaiskorvausten tekemisen, ja mitä kokonaiskorvaussopimisen voidaan katsoa kattavan.
13.11.2014 10.30
Väitös: Lääkärien sairausloman kirjoituskäytännöissä huomattavaa vaihtelua Potilaat eivät välttämättä saa tasavertaista kohtelua, eivätkä myöskään pääse tasapuolisesti nauttimaan yhteiskunnan takaamista sosiaalietuuksista. Koska sairauslomista aiheutuu merkittäviä taloudellisia seuraamuksia, olisi käytäntöjen yhtenäistämiseksi mietittävä keinoja, toteaa Anni Kankaanpää Turun yliopistossa 21. marraskuuta esitettävässä väitöstutkimuksessaan.
13.11.2014 9.30
EU-tuomioistuimen ennakkoratkaisu Bryssel II a -asetuksen tulkinnasta ja tuomioistuimen toimivallasta vanhempainvastuuta koskevassa oikeudenkäynnissä EU-tuomioistuin katsoo tšekkiläisessä ennakkoratkaisuasiassa mm., että Bryssel II a -asetuksen 12 artiklan 3 kohtaa on tulkittava siten, että se voi olla perusteena sellaisen jäsenvaltion, jossa lapsen asuinpaikka ei ole, tuomioistuimen toimivallalle vanhempainvastuuta koskevassa oikeudenkäynnissä, vaikka valitussa tuomioistuimessa ei olisi vireillä muuta menettelyä.
13.11.2014 9.05
Markkinaoikeuden ratkaisuja julkisista hankinnoistaMarkkinaoikeuden uusimmissa julkisia hankintoja koskevissa ratkaisuissa tutkittavina kysymyksinä olivat muun muassa hintavertailu, tarjoajan sulkeminen tarjouskilpailusta, tasapuolinen kohtelu, tarjouksen tarjouspyynnön mukaisuus, hankinnan määritelmä ja markkinaoikeuden toimivalta yhteistoimintasopimusten osalta. Hankintojen kohteena olivat turvapuhelinpalvelut, sähköverkot, sosiaali- ja terveyspalvelut, suurkeittiö- ja ammattisiivousvälineet sekä ensihoitopalvelut.
13.11.2014 8.27
EU-tuomioistuin alensi komission Guardianille määräämiä sakkoja osallistumisesta kartelliin tasolasin markkinoilla EU-tuomioistuin on alentanut komission Guardianille määräämän 148 miljoonan euron sakon 103,6 miljoonaan euroon yhtiöiden osallistumisesta kartelliin tasolasin markkinoilla huhtikuun 2004 ja helmikuun 2005 välisenä aikana.
13.11.2014 8.05
Ulkomailta – Venäjä: Siviilikoodeksin uudistukset. Kansainvälinen yksityisoikeus OTT, dosentti Vladimir Orlovin Defensor Legisin artikkelissa käsitellään Venäjän kansainvälistä yksityisoikeutta kokonaisuutena. Venäjän siviilioikeuden keskeisen yleislain eli Siviilikoodeksin vuonna 2012 aloitettu uudistaminen on koskenut sen kolmannen osan kansainvälisyksityisoikeudellisia säännöksiä, ja se on toteutettu säätämällä laki 30.9.2013/260-FZ.2 Uudistuksessa on pyritty saattamaan lainsäädäntö vastaamaan vakiintunutta oikeuskäytäntöä ja siinä on seurattu kansainvälistä käytäntöä ja erityisesti EU:n kansainvälisyksityisoikeudellista lainsäädäntöä.
13.11.2014 6.42
Työeläkemaksut vuonna 2015Työmarkkinoiden keskusjärjestöt ovat sopineet vuoden 2015 yksityisalojen työeläkevakuutusmaksusta. Vuonna 2015 perittävä maksu on keskimäärin 24 prosenttia palkasta. STM vahvisti työeläkevakuutusmaksut keskiviikkona 12. marraskuuta.
12.11.2014 16.05
Yritysturvallisuuden tilannekatsaus: Tuoteväärennysrikollisuus kasvava uhka suomalaisille tuotteille Suomen lähialueilla on erittäin suuria tuoteväärennösten markkina-alueita kuten Venäjä, Ukraina ja Valko-Venäjä. Tästä johtuen Suomi on tuoteväärennösten kauttakulkumaa ja kuljetusten valvonta on vaikeaa. Tuoteväärennökset ovat asianomistajarikoksia, mikä vaikuttaa niiden tutkintamahdollisuuksiin. Kiinan voimakkaasti lisääntyvä tuoteväärennysrikollisuus on kasvava uhka suomalaisten yritysten laatutuotteille. Suomalaisyritykset eivät ole riittävän valveutuneita muotoilun suojaamisessa. Design-tuotteista tehdään nopeasti teollisia plagiaatteja varsinkin Aasiassa.
12.11.2014 15.15
Elinaikakerroin vahvistettu vuodelle 2015Sosiaali- ja terveysministeriö vahvisti 12. marraskuuta elinaikakertoimen vuodelle 2015. Elinaikakerroin on 0,97200. Nyt vahvistettu elinaikakerroin pienentää vuonna 1953 syntyneiden vuonna 2015 tai sen jälkeen alkavia työeläkelain mukaisia vanhuuseläkkeitä 2,8 prosenttia.
12.11.2014 15.00
Tukes muistuttaa: Maalämpöpumpun asentaminen on luvanvaraista toimintaa Syyskuussa 2014 kylmäalan pätevyyksien valvonta siirtyi Suomen ympäristökeskukselta (Syke) Turvallisuus- ja kemikaalivirastolle (Tukes). Kuluneen syksyn aikana Tukesiin on tehty useita ilmiantoja toiminnanharjoittajista, jotka asentavat maalämpöpumppuja ilman asianmukaisia kylmäalan lupia. Tukes muistuttaa, että maalämpöpumpun asennuksessa tulee noudattaa kylmäalan pätevyysvaatimuksia.
12.11.2014 14.30
Sosiaalityöntekijän uhkailusta sakkojaVastaaja, joka oli lähettänyt sosiaalityöntekijälle muun ohella viestejä ”Varo minua tämän jälkeen”, ”Varo nahkaasi” ja ”Kiroan sinut alimpaan helvettiin”, tuomittiin laittomasta uhkauksesta 40 päiväsakon sakkorangaistukseen. (Vailla lainvoimaa 12.11.2014)
12.11.2014 13.35
Kymmenen vinkkiä nuorelle työntekijälle oikeuksista ja vastuista työpaikalla Työuran alussa oleville nuorille työntekijöille on koottu TOP 10 – vinkkilista, jonka avulla nuoria herätellään miettimään sekä työpaikan käytäntöjen että oman käyttäytymisen merkitystä työhyvinvoinnin ylläpitämisessä. Vinkkilistan 10 kohtaa sisältävät kysymyksiä työhön opastamisesta ja perehdytyksestä työpaikan työkykyä ja terveyttä ylläpitäviin käytäntöihin.
12.11.2014 13.00
Eläketurvakeskuksen uusi laskuri huomioi eläkeuudistuksen vaikutuksen Uudella ETK:n toteuttamalla eläkelaskurilla voi arvioida, miten vuodeksi 2017 ehdotetut muutokset eläkelakeihin vaikuttavat eläkkeen määrään. Laskuri laskee eläkkeen nykysäännöin vuoteen 2017 asti ja vuodesta 2017 alkaen eläkesopimuksessa ehdotetulla tavalla.
12.11.2014 12.40
Sosiaali- ja terveydenhuollon valvontahavaintoja koottu yksiin kansiin Valvira on koonnut sosiaali- ja terveydenhuollon valvonnassa parin viime vuoden aikana tehtyjä havaintoja yksiin kansiin. Kooste ei suinkaan ole kattava, mutta antaa kuvaa siitä, millaisiin asioihin valvontaviranomaiset törmäävät valvonnassaan. Koosteessa pohditaan myös toimenpiteitä, esimerkiksi lainsäädännön muutostarpeita, joiden avulla epäkohtia voisi korjata.
12.11.2014 12.00
Hovioikeus: Neljä kissaa kuolivat ravinnon ja veden puutteeseen – 6 kuukautta ehdollista vankeutta törkeästä eläinsuojelurikoksesta Hovioikeus katsoi muun muassa, että kissat olivat kuolleet ravinnon ja hoidon puutteeseen, mistä voitiin katsoa aiheutuneen kissoille pitkittynyttä ja suurta kärsimystä. A oli valituksessaan vedonnut terveydellisiin ongelmiin, joiden vuoksi hän ei ollut voinut asua yksin, minkä vuoksi hän oli muuttanut miesystävänsä luokse. Muutto tai sairaus eivät kuitenkaan olisi estäneet A:ta huolehtimasta kissoista. A:n teko osoitti suurta piittaamattomuutta eläinten hyvinvoinnista. Teko oli näin ollen myös ollut kokonaisuutena arvostellen törkeä. (Vailla lainvoimaa 12.11.2014)
12.11.2014 11.50
Käräjäoikeus: Tupakoinnista aiheutuneen hajun pinttymisessä tapetteihin oli kyse asunnon tavanomaisesta kulumisesta Käräjäoikeus katsoi että vastaaja, asunnosta häädetty vuokralainen, ei ollut näyttänyt, että asunnon siivous ja muovimaton vaihto olisivat johtuneet muusta syystä kuin vastaajan laiminlyönnistä tai huolimattomuudesta. Näin ollen vastaaja oli velvollinen korvaamaan vuokranantajalle aiheuttamansa vahingon. Asunnon tapetoinnin osalta käräjäoikeus totesi, että siltä osin kuin kyse oli tapetteihin pinttyneen, ainakin osittain tupakoinnista aiheutuneen hajun poistamisesta, kyse oli asunnon tavanomaisesta kulumisesta, eikä vuokralainen ollut velvollinen korvaamaan sen korjaamiseksi tehtyjä korjaustoimenpiteitä. Hovioikeus ei myöntänyt jatkokäsittelylupaa. (Vailla lainvoimaa 12.11.2014)
12.11.2014 11.30
Verottajalta uusi kannanotto: Osittainen testamentista luopuminen eräissä tilanteissa Verohallinto julkaissut kannanoton siitä, millä edellytyksillä perillisen jäämistösaanto voidaan katsoa testamenttisaannoksi tilanteessa, jossa perilliselle on määrätty testamentilla hänen lakimääräistä perintöosuutta vastaava osa jäämistöstä.
12.11.2014 10.35
Ulkomailta - Norja: Työkyvyttömyyseläkkeistä työkyvyttömyystukia Norjan työkyvyttömyyseläkkeet muuttuvat työkyvyttömyystuiksi 1. tammikuuta 2015. Uudistuksen tarkoituksena on helpottaa työntekoa työkyvyttömyystuen rinnalla. Nykyiset eläkkeet muuttuvat tuiksi automaattisesti. Ulkomailla asuvat eläkkeensaajat saavat parhaillaan Norjan eläkelaitokselta tiedotekirjeitä ja laskelmia uudesta työkyvyttömyystuestaan.
12.11.2014 10.10
Hovioikeus: Asiamiehen erehdys ei ollut hyväksyttävä peruste määräajan palauttamiselleHovioikeus katsoi, että asiamiehen erehdys ei ole hyväksyttävä peruste määräajan palauttamiselle. Asiasta tehty kantelu hylättiin. (Vailla lainvoimaa 12.11.2014)
12.11.2014 9.30
Hovioikeudessa pohdittiin ne bis in idem -kiellon vaikutuksia törkeää veropetosta ja kirjanpitorikosta koskevassa asiassa Osakeyhtiölle määrätty veronkorotus ei estänyt veropetosta koskevan syytteen tutkimista. Myös syyte törkeästä kirjanpitorikoksesta voitiin tutkia, kun tähän menettelyyn perustuen vastaajalle ei ollut määrätty sellaista hallinnollista seuraamusta, jolla olisi ollut rikosoikeudellinen luonne. Avunantoa veropetoksiin koskevan syytteen tutkimiselle ei ollut myöskään ne bis in idem -kiellosta johtuvaa estettä. Vastaajalle henkilökohtaisessa verotuksessa määrätty veronkorotus sen sijaan esti veropetossyytteen tutkimisen. (Vailla lainvoimaa 12.11.2014)
12.11.2014 8.30
Unionin yleinen tuomioistuin hylkäsi luxemburgilaisen yhtiön kanteen EU:n julkaisutoimiston tekemästä atk-palveluiden hankintapäätöksestä Unionin yleinen tuomioistuin on hylännyt Computer Resources International SA:n vaatimuksen kumota Euroopan unionin julkaisutoimiston 22.7.2011 tekemä päätös olla hyväksymättä kantajan ja toisen yhtiön muodostaman yhteenliittymän esittämiä tarjouksia tarjouspyyntömenettelyssä, joka koski Atk-palveluita, jotka liittyivät ohjelmistokehitykseen ja ‑ylläpitoon sekä neuvontaan ja tukeen erityyppisiä tietoteknisiä sovelluksia varten, ja antaa puitesopimukset muille tarjoajille.
12.11.2014 8.05
REACH-valvontaopas ympäristönsuojeluviranomaiselle REACH-valvontaopas on suunnattu ELY-keskuksille ja kunnan ympäristönsuojeluviranomaisille. Oppaan tarkoituksena on edesauttaa tehokasta ja yhdenmukaista valvontaa. Opas antaa ympäristönsuojeluviranomaiselle käytännön työkaluja REACH-asetuksen valvontaa varten. Siinä kuvataan ympäristönsuojeluviranomaisen näkökulmasta oleellinen REACH-asetuksen sisältö ja annetaan käytännön toimintaohjeita valvonnan helpottamiseksi. Oppaassa esitetään tietolähteitä, joita valvonnan yhteydessä voi käyttää myös toiminnanharjoittajien neuvonnassa REACH-asetuksen velvoitteista.
11.11.2014 17.00
Vain omaan käyttöön tuotu alkoholi on verotonta - Tulli on siirtänyt alkoholin maahantuontivalvonnassa 75 erää veroharkintaan Vastiketta vastaan tuotu alkoholi on aina määrästä riippumatta verollista. Alkoholin välittäminen toiselle henkilölle, vaikka se tapahtuisi ilman palkkiota, on verotettavaa tuontia. Myös tuonti yrityksen tai yhdistyksen tilaisuudessa käytettäväksi on verollista, Tulli muistuttaa.
11.11.2014 16.05
Oikeuskansleri: Koululla ei ollut lakiin perustuvaa toimivaltaa rajoittaa oppilaidensa matkapuhelinten käyttöä säteilyriskin perusteella Kaupungin peruskoulussa oli järjestyssääntöjen perusteella määrätty oppilaita pitämään matkapuhelimistaan virta suljettuna koulupäivän aikana. Tähän oli päädytty koulussa matkapuhelimilla tapahtuneen kiusaamisen ja niiden käytöstä aiheutuneiden yleisten häiriöiden perusteella sekä siksi, että koulun käsityksen mukaan matkapuhelinten käytöstä aiheutui oppilaille säteilyriski. Oikeuskansleri katsoi, että koululla ei ollut lakiin perustuvaa toimivaltaa rajoittaa oppilaidensa matkapuhelinten käyttöä säteilyriskin perusteella.
11.11.2014 15.45
EU-tuomioistuin: Vanhuuseläkkeen myöntämisen ennakkoedellytykseksi ei voi asettaa toisessa jäsenvaltiossa harjoitettuun ansiotyöhön liittyvien sosiaalivakuutusmaksujen suorittamisen keskeyttämistä EU-tuomioistuin katsoo bulgarialaisessa ennakkoratkaisuasiassa, että sijoittautumisvapautta koskeva SEUT 49 artikla on esteenä jäsenvaltion säännökselle, jonka mukaan vanhuuseläkkeen myöntämisen ennakkoedellytyksenä on toisessa jäsenvaltiossa harjoitettuun ansiotyöhön liittyvien sosiaalivakuutusmaksujen suorittamisen keskeytyminen.
11.11.2014 15.30
EU-tuomioistuimen ennakkoratkaisu ikään perustuvan syrjinnän lopettamiseksi toteutetun julkishallinnon palkkausjärjestelmän laillisuudesta EU-tuomioistuin on antanut ennakkoratkaisun asiassa, jossa on kyse Itävallan lainsäätäjän ikään perustuvan syrjinnän lopettamiseksi toteuttaman julkishallinnon palkkausjärjestelmän laillisuudesta.
11.11.2014 14.35
ETK:lta ohjeet työeläkevakuuttamisesta ja työskentelyn päättymisen jälkeen maksettavasta palkasta ulkomaantyössä ETK on julkaissut ohjeet työeläkevakuuttamisesta ja työskentelyn päättymisen jälkeen maksettavasta palkasta ulkomaantyössä. Työntekijälle jälkikäteen maksettavan palkan vakuuttaminen kuuluu sille maalle, jonka lainsäädäntöä sovellettiin silloin, kun palkan perusteena oleva työskentely tapahtui.
11.11.2014 14.00
KHO korotti sillan rakentamisesta aiheutuvaa virkistyshaittakorvaustaKorkein hallinto-oikeus totesi muun muassa, että silta penkereineen rakennetaan kiinteistön Luontola RN:o 1:22 rannasta katsoen kiinteistön eteen osin rannansuuntaisesti, lähimmillään noin 10 metrin päähän kiinteistöstä ja 40 metrin päähän kiinteistöllä sijaitsevasta rakennuksesta. Rajoitukset, joita sillasta penkereineen ja pengertiellä liikennöinnistä aiheutuu kiinteistön virkistyskäytölle, ovat sillan ja penkereen asema kiinteistöön nähden ja lyhyet etäisyydet huomioon ottaen merkittäviä. Tämän vuoksi korkein hallinto-oikeus arvioi aluehallintoviraston päätöksen perusteluissa mainituksi vahinkoasteeksi kiinteistön Luontola RN:o 1:22 osalta 40 prosenttia kiinteistön virkistyskäyttöarvosta eli 8 600 euroa. Tämän vuoksi ja kun otettiin huomioon hallinto-oikeuden päätöksessä kiinteistön omistajalle rannan käytön vaikeutumisesta määrätty korvauksen osa eli 3 600 euroa, haitoista kokonaisuudessaan maksettavan kertakaikkisen korvauksen määrä oli korotettava hallinto-oikeuden määräämästä 9 000 eurosta 12 200 euroon.
11.11.2014 13.05
Hovioikeus hyväksyi elinkautisvangin ehdonalaista vapauttamista koskevan hakemuksenHelsingin hovioikeus hyväksyi 11. marraskuuta 2014 antamallaan päätöksellä elinkautisvangin ehdonalaista vapauttamista koskevan hakemuksen. Hovioikeuden käytettävissä oli hakemuksen ja Rikosseuraamuslaitoksen lausunnon lisäksi muun muassa vankilan ja Psykiatrisen vankisairaalan lausunto. Rikosseuraamuslaitos puolsi vapauttamista.
11.11.2014 12.27
Finanssivalvonta määräsi Navi Group Oy:lle 100 000 euron seuraamusmaksun useista rikkomuksistaFinanssivalvonta on määrännyt Navi Group Oy:lle 100 000 euron seuraamusmaksun. Yhtiö on rikkonut useita säännöksiä ajanjaksolla 31.12.2011—22.11.2013. Navi Group Oy on omaisuudenhoitotoiminnassaan laiminlyönyt noudattaa sijoituspalvelulain säännöstä asiakasvarojen säilyttämisestä ja erilläänpidosta sekä ottanut vastaan yleisöltä ns. takaisinmaksettavia varoja luottolaitostoiminnasta annetun lain vastaisesti. Lisäksi yhtiö on laiminlyönyt eturistiriitatilanteiden tunnistamiseen ja ehkäisemiseen liittyviä toimia sekä luotettavan hallinnon varmistamisen.
11.11.2014 12.22
EU-tuomioistuin: Unionin kansalaisilta, jotka eivät ole taloudellisesti aktiivisia ja jotka menevät toiseen jäsenvaltioon vain saadakseen sosiaaliavustusta, voidaan evätä tietyt sosiaalietuudet EU-tuomioistuin katsoo saksalaisessa ennakkoratkaisuasiassa, että maahanmuuttajille, jotka eivät ole taloudellisesti aktiivisia eli eivät hae töitä, voidaan evätä erityiset maksuihin perustumattomat rahaetuudet vaikka tällaiset etuudet taataan samassa tilanteessa oleville vastaanottavan jäsenvaltion kansalaisille.
11.11.2014 12.00
Tohtorikoulutettava Johannes Heikkonen perustuslakiblogissa: Perustuslakivaliokunta tyrmäsi uskonnonopetuksen eriarvoistamisen Perustuslakivaliokunta asettaa tuoreessa lausunnossaan pisteen viime kevään rakennepaketista alkaneelle hallituksen projektille, jonka tarkoituksena oli vaikeuttaa muiden kuin evankelis-luterilaisen ja ortodoksisen uskonnon opetuksen järjestämistä. Jos hanke olisi edennyt, olisi jatkossa vain evankelis-luterilaista ja ortodoksista uskontoa opetettu nykyjärjestelmän mukaisesti opetukseen osallistuvia ollessa vähintään kolme, samaisen edellytyksen noustessa muiden osalta kymmeneen.
11.11.2014 11.50
Sisäisen turvallisuuden ja oikeudenhoidon parlamentaarinen työryhmä asetettu määrittelemään resurssitarpeet Sisäministeri Päivi Räsänen ja oikeusministeri Anna-Maja Henriksson ovat asettaneet parlamentaarisen työryhmän, jonka tehtävänä on tuottaa tietoa eduskunnalle sisäisen turvallisuuden ja oikeudenhoidon strategisista resurssitarpeista seuraavalle kehyskaudelle 2016-2019. Työryhmän tavoitteena on määritellä pitkän aikavälin tavoitetila ja perusteet turvallisuuden ja oikeudenhoidon resursseille. Riittävien resurssien lisäksi huomiota kiinnitetään eri viranomaisten välisen yhteistyön parantamiseen ja prosessien sujuvoittamiseen oikeusturvaa vaarantamatta.
11.11.2014 11.42
Valvontaisku Vantaan baareissa: Joka kolmannelta puuttui työterveyshuolto tai työvuorolistat Etelä-Suomen aluehallintoviraston työsuojelutarkastajat tarkastivat lokakuun viimeisellä viikolla yhteensä 32 Vantaan baaria ja pubia. Tarkastetuista baareista 11:ssä ei ollut järjestetty työntekijöille työterveyshuoltoa ja kymmenellä oli puutteita työvuorolistoissa.
11.11.2014 11.05
Korvausmahdollisuudet kilpailunrajoitusten vahingoista paranevat uuden direktiivin myötä – lähtökohtana täyden korvauksen periaate EU:n jäsenvaltiot ja Euroopan parlamentti ovat hyväksyneet direktiivin, jolla parannetaan kilpailunrajoituksista vahinkoa kärsineiden mahdollisuuksia saada korvauksia. Jäsenvaltioiden on siirrettävä direktiivi osaksi kansallista lainsäädäntöään kahden vuoden sisällä. Kilpailu- ja kuluttajaviraston mukaan direktiivistä tulee tärkeä osa tehokasta kilpailupolitiikkaa.
11.11.2014 10.40
EU-tuomioistuimen ennakkoratkaisu työnantajan osa-aikaisille työntekijöille maksamien palkaksi luonnehdittujen lapsietuuksien laskemistavasta Osa-aikatyötä koskevan puitesopimuksen 4 lausekkeen 2 kohtaa on tulkittava siten, että pro rata temporis ‑periaatetta voidaan soveltaa laskettaessa sellaisen lapsesta maksettavan lisän määrää, joka osa-aikaisen työntekijän työnantajan on maksettava Itävallan pankkitoimihenkilöihin ja pankkiireihin sovellettavan kaltaisen kollektiivisopimuksen perusteella.
11.11.2014 10.10
Työryhmä karsimaan käräjäoikeusverkostoa Oikeusministeriö on asettanut työryhmän valmistelemaan käräjäoikeusverkoston jatkokehittämistä. Tiukasta taloustilanteesta huolimatta lainkäytön laatu ja oikeusturvan taso on voitava säilyttää korkealla tasolla. Virkamiestyöryhmän työn on määrä valmistua 28. helmikuuta 2015. Näin tietopohja olisi valmiina seuraavaa hallitusta varten. Hallituksen maaliskuussa 2014 tekemä kehyspäätös vuosille 2015–2018 merkitsee oikeusministeriön hallinnonalalla ja siis myös tuomioistuinlaitoksessa uusia mittavia menoleikkauksia.
11.11.2014 9.00
Hovioikeuden ratkaisu oikeudenkäyntikuluista turvaamistoimiasiassaTurvaamistoimen hakijan vastapuolen oikeudenkäyntikuluvaatimus voitiin tutkia ja turvaamistoimenhakija velvoittaa korvaamaan vastapuolen oikeudenkäyntikulut turvaamistoimihakemuksen yhteydessä, kun hakemus oli hylätty. Käräjäoikeuden päätös kumottiin siltä osin kuin B ry:n ja C ry:n oikeudenkäyntikulujen korvaamista koskevan vaatimus oli jätetty tutkimatta.
11.11.2014 8.30
Belgialle tuomio yhdyskuntajätevesien keräämisen ja käsittelyn laiminlyönnistä EU-tuomioistuin katsoo Belgian jättäneen noudattamatta yhdyskuntajätevesien käsittelystä annetun direktiivin 3 ja 4 artiklan mukaisia velvoitteitaan, koska se ei ollut huolehtinut yhdyskuntajätevesien keräämisestä ja käsittelystä useassa 2 000 - 10 000 asukkaan taajamassa vuoden 2005 loppuun mennessä.
11.11.2014 8.00
Kilpailu- ja kuluttaviraston viikon vinkki: Saanko rahani takaisin, kun tilasin tuotteen konkurssiin menneestä kaupasta?Jos olet maksanut konkurssiin menneestä kaupasta tilaamasi tuotteen luottokortilla, voit vaatia rahojasi takaisin luottokorttiyhtiöltä. Jos olet maksanut muulla tavoin, eikä maksamaasi tuotetta ole esimerkiksi liikkeen varastossa eroteltu sinulle kuuluvaksi, joudut valvomaan saataviasi konkurssimenettelyssä. Ota tällöin yhteyttä konkurssipesän pesänhoitajaan, Kilpailu- ja kuluttajavirasto neuvoo.
10.11.2014 16.30
Yritysten ohjeistukset voivat hämärtää työntekijöiden sananvapauden rajoja Sananvapaus taataan perustuslaissa ja se koskee myös työelämää. Monet yritykset yrittävät hämärtää tilannetta ohjeistuksillaan. Pam-lehti kysyi kolmeen esimerkkitapaukseen asiantuntijan kannan.
10.11.2014 16.16
Jäämistöriitojen oikeuspaikka oli ehdoton – hovioikeus kumosi ja poisti käräjäoikeuden päätöksen ja siirsi asian toimivaltaiseen käräjäoikeuteenKuten käräjäoikeus oli todennut, asiassa oli kysymys oikeudenkäymiskaaren 10 luvun 17 §:n 1 momentin mukaisesta kuolinpesää koskevasta asiasta ja kanne oli mahdollista tutkia ainoastaan ehdottomassa jäämistöriitojen oikeuspaikassa. Vainajan kotipaikka ja vakituinen asuinpaikka oli ollut Helsinki, joten kanne kokonaisuudessaan tuli tutkia Helsingin käräjäoikeudessa. Myös kysymys siirtävässä tuomioistuimessa syntyneiden oikeudenkäyntikulujen korvaamisesta oli ratkaistava siinä tuomioistuimessa, johon asia siirrettiin. (Vailla lainvoimaa 10.11.2014)
10.11.2014 16.05
Ympäristöhallinnon ohje ympäristönsuojelulain mukaisesta direktiivilaitoksen maaperän ja pohjaveden perustilaselvityksestä Uusi ympäristönsuojelulaki (527/2014) tuli voimaan 1. syyskuuta 2014. Lailla on toimeenpantu teollisuuspäästödirektiivi, joka sisältää direktiivilaitoksia koskevan maaperän ja pohjaveden perustilan arviointia ja perustilan palauttamista koskevan menettelyn. Ympäristöhallinnon ohjeessa esitellään ympäristönsuojelulain 82 §:n mukaisen perustilaselvityksen tarpeen arviointia ja selvityksen laatimista. Ohje on tarkoitettu ympäristönsuojelulain toimeenpanon avuksi niin viranomaisille kuin toiminnanharjoittajille. Ohje ei ole sitova.
10.11.2014 15.30
Kaupan alan työehtosopimusmääräyksiä työntekijän sairastuessa vapaan aikana oli tulkittava uuden vuosilomalain 25 §:n mukaisesti Työtuomioistuin katsoi, että PAMin ja Kaupan liiton välillä 1.5.2014 - 31.1.2017 voimassa olevan työehtosopimuksen määräyksiä lomarahavapaan ja työaikapankkiin kertyneen vapaan siirtämisestä oli tulkittava 1.10.2013 muuttuneen vuosilomalain 25 §:n mukaisesti.
10.11.2014 15.05
KHO:n ratkaisu golfkentän vedenottoa koskevassa hallintopakkoasiassa Loimaalla – yhtiö oli uuden vesilain perusteella voitu sakon uhalla velvoittaa lopettamaan vedenotto vedenottamostaan Saadun selvityksen mukaan veden ottaminen, vaikka otettavan pohjaveden määrä olisi alle vanhan vesilain 9 luvun 7 §:ssä tarkoitetun ehdottoman luvanvaraisuuden rajan 250 m3/d, ainakin osaltaan vaarantaa Lohensuon lähteikön säilymisen luonnontilaisena. Näin ollen pohjavettä ei ole saanut ottaa ilman aluehallintoviraston vanhan vesilain 1 luvun 17 a §:n 1 momentissa säädetystä luonnontilaisen lähteen muuttamista koskevasta kiellosta saman pykälän 2 momentin perusteella myöntämää poikkeusta. Koska Alastaro Golf Oy elinkeino-, liikenne- ja ympäristökeskuksen kehotuksista huolimatta on jatkanut ilman mainitussa 2 momentissa tarkoitettua poikkeuslupaa harjoittamaansa vedenottoa, yhtiö oli uuden vesilain 14 luvun 4 §:n 1 momentin ja 8 §:n 1 momentin perusteella sekä saman lain 3 luvun 2 §:n 1 momentin 2 kohta huomioon ottaen voitu sakon uhalla velvoittaa lopettamaan vedenotto vedenottamostaan, kunnes sillä on siihen uuden vesilain nojalla myönnetty lainvoimainen lupa.
10.11.2014 14.55
Talvivaaran Kaivososakeyhtiö Oyj:n osakkeiden arvonmenetystä ei voi vielä vaatia verotuksessa vähennyskelpoiseksiEspoon KO on päätöksellään 6.11.2014 asettanut pörssinoteeratun Talvivaara Kaivososakeyhtiö Oyj:n operatiivisen tytäryhtiön Talvivaara Sotkamo Oy:n konkurssiin. Verohallinto huomauttaa, ettei tytäryhtiön konkurssin perusteella Talvivaara Kaivososakeyhtiö Oyj:n osakkeiden mahdollista arvonalennusta ole vielä mahdollista vaatia verotuksessa vähennyskelpoiseksi tappioksi TVL 50 §:n nojalla. Tappion vähentäminen ei ole mahdollista myöskään siitä syystä, että Talvivaara Kaivososakeyhtiö Oyj:n osakkeiden kaupankäynti Helsingin pörssissä (NASDAQ OMX Helsinki) on keskeytetty.
Kiinteistön verotusarvoa koskeva KHO:n ennakkopäätös muuttaa tulkintaa ja verotuskäytäntöä - muuttunutta tulkintaa sovelletaan vuoden 2015 kiinteistöverotuksesta alkaenKHO antoi 20. elokuuta ennakkopäätöksen 2014:128 kiinteistön verotusarvon määräytymisestä kiinteistöverotuksessa. Kiinteistön ominaisuuksien perusteella määräytyvää verotusarvoa ei alennettu sen johdosta, että kiinteistöön kohdistuvan luovutusrajoituksen vuoksi sen todennäköinen luovutushinta oli pienempi kuin kiinteistön ominaisuuksien perusteella laskettu arvo. Päätös muuttaa tulkintaa ja verotuskäytäntöä aravavuokratalojen osalta ja muissakin tilanteissa, joissa arvostamislain 32 §:ää sovellettaessa kiinteistön verotusarvoksi on poikkeuksellisesti katsottu kiinteistön ominaisuuksien perusteella lasketun arvon sijasta sitä alempi todennäköinen luovutushinta.
10.11.2014 14.14
Hovioikeus: Koiran omistajalle ei korvausta koiran luonteen muuttumisesta eikä henkisestä kärsimyksestä kun toinen koira oli hänen koiraansa purrut Käräjäoikeus katsoi, että vastaajan syyksi luetut rikokset, metsästyslain säännösten rikkominen ja vahingonteko, eivät olleet sellaisia rikoksia, joista vahingonkorvauslain mukaan voidaan tuomita korvausta kärsimyksestä. Asianomistaja oli esittänyt selvityksenä koiralle aiheutetuista vahingoista eläinlääkärilaskun ja lääkereseptin eläimelle. Muilta osin vaatimus oli jäänyt toteen näyttämättä. Käräjäoikeus hylkäsi siten asianomistajan korvausvaatimuksen siltä osin kuin vahingonkorvausta koiran luonteen muuttumisesta oli vaadittu. Hovioikeus ei muuttanut käräjäoikeuden tuomiota. (Vailla lainvoimaa 10.11.2014)
10.11.2014 13.31
Hovioikeus: Koska ainetta AM-2201 ei ollut pidettävä lääkkeenä, vastaaja ei ollut ainetta internetin kautta hankkiessaan voinut syyllistyä lääkerikokseen tai lääkerikkomukseenHovioikeudessa oli ensisijaisesti kysymys siitä, voitiinko ainoastaan humalatilan aikaansaamiseksi käytetty aine luokitella lääkevalmisteeksi. Toissijaisesti hovioikeudessa oli kysymys A:n menettelyn tahallisuuden arvioinnista. Hovioikeus katsoi, että käsiteltävänä olevaa ainetta AM-2201, joka on terveydelle haitallinen päihteenä käytettävä synteettinen kannabinoidi, ei voitu pitää lääkelain mukaisena lääkkeenä. Koska puheena olevaa ainetta ei ollut pidettävä lääkkeenä, A ei ollut menettelyllään voinut syyllistyä lääkerikokseen tai lääkerikkomukseen. (Vailla lainvoimaa 10.11.2014)
10.11.2014 13.00
KHO:n ratkaisu Turun Pansion satamaa koskevassa hallintopakkoasiassaAsiassa oli erimielisyyttä ja epäselvyyttä sen suhteen, olivatko ELY-keskuksen päätöksellä asetetut velvoitteet riittävät nykyisen ympäristö­luvan meluraja-arvojen ylittymisen estämiseksi. Koska kysymys oli hallintopakon käyttämisestä, asiassa oli otettava huomioon myös se, että sataman ympäristöluvan meluun liittyvät määräykset ovat mahdollisesti muuttumassa. Näissä oloissa ja kun otettiin lisäksi huomioon, että ELY-keskuksen velvoitepäätöksen kohdat 1 ja 3 olivat lainvoimaisia, yhtiölle ELY-keskuksen päätöksen kohdassa 2 asetettua velvoitetta jatkaa neuvotteluja yöaikaisen ahtausoperoinnin rajoittamiseksi ja siihen liittyvää mahdollisesti lisämääräysten antamiseen johtavaa raportointivelvoitetta oli pidettävä asian käsittelyn tässä vaiheessa riittävänä. Hallinto-oikeuden päätös oli tämän vuoksi yhtiön valituksessa vaadituilta osin kumottava ja ELY-keskuksen päätös saatettava voimaan ratkaisukohdasta ilmenevällä tavalla.
10.11.2014 12.30
Työneuvosto: Kaupungin hyvinvointitoimialan kotihoidossa käytettävää yhden tunnin varallaoloaikaa pidettiin työaikalain sallittuna järjestelynä Koska työaikalakiin sisältyvässä varallaoloajan määritelmässä on mainittu vain työntekijän tavoitettavuus työhön kutsumista varten, katsottiin, ettei itse työn tarvitse rajoittua varallaoloajan puitteisiin. Työntekijä voitiin näin ollen määrätä varallaoloaikana esitettävän kutsun perusteella suorittamaan työtä myös sellaisena ajankohtana, jolloin hän ei ollut sitoutunut olemaan varalla.
10.11.2014 12.12
Hovioikeus kumosi käräjäoikeuden tuomion jolla vuokrasopimus oli vahvistettu puretuksi ja vuokralaiset häädetty – häiritsevää elämää ei näytetty toteen, huoneistoa ei hoidettu huonosti eikä vuokralaisten tupakointi huoneistossa oikeuttanut vuokrasopimuksen purkamiseenHovioikeus katsoi muun muassa, että vuokralaisten tupakointi vuokrahuoneistossa ennen tupakoinnin kieltänyttä järjestyssäännön muutosta 15.11.2013 ei ollut riittävä peruste vuokrasopimuksen purkamiseen ottaen huomioon, ettei vuokralaisille ollut sen johdosta annettu kirjallista varoitusta, kielto oli ilmennyt ainoastaan taloyhtiön ilmoitustaululla ja vuokralaiset olivat siirtyneet tupakoimaan ulos järjestyssääntöön tulleen muutoksen jälkeen. Vuokranantajana toiminut säätiö ei ollut myöskään tupakoinnin osalta kohdellut vuokralaisia yhdenvertaisesti. (Vailla lainvoimaa 10.11.2014)
10.11.2014 11.58
KKO:n ratkaisu asianosaisen kuulemisen tarpeellisuudestaHovioikeus oli toimittanut pääkäsittelyä vaatineelle valittajalle tiedoksi vastapuolen hovioikeudessa nimeämän uuden kirjallisen todisteen varaamatta hänelle erikseen tilaisuutta lausua siitä. Hylättyään pääkäsittelypyynnön ja otettuaan vastaan uuden todisteen hovioikeus oli ratkaissut asian. Korkeimman oikeuden ratkaisusta ilmenevillä perusteilla katsottiin, että hovioikeuden olisi tullut varata valittajalle erikseen tilaisuus lausua uuden todisteen merkityksestä asiassa. Asiaa ei kuitenkaan palautettu hovioikeuteen.
10.11.2014 11.30
Rikkoi päällään poliisiauton ikkunan - Afganistanista Suomeen yksin tulleen nuoren henkilökohtaiset olosuhteet ja hänen psyykkiseen terveydentilaansa liittyvät seikat eivät muodostaneet erityisiä syitä rangaistukseen tuomitsematta jättämiselleHaitantekoon virkamiehelle syyllistyneen 16-vuotiaan vastaajan esille tuomien henkilökohtaisten olosuhteiden ja hänen psyykkiseen terveydentilaansa liittyvien seikkojen ei katsottu olleen sellaisia erityisiä syitä, joiden perusteella hänet olisi voitu jättää RL 6 luvun 12 §:n nojalla rangaistukseen tuomitsematta. Tekoa ei voitu myöskään pitää vastaajan vastarinnan voimakkuus huomioon ottaen kokonaisuutena arvostellen vähäisenä. (Vailla lainvoimaa 10.11.2014)
10.11.2014 10.10
Hallinto-oikeuden kaksi ratkaisua velvollisuudesta liittyä vesihuoltolaitoksen viemäriverkostoon – liittymiskustannukset eivät olleet kohtuuttomia Vaasan hallinto-oikeus on antanut kaksi ratkaisua, joissa molemmissa oli kysymys velvollisuudesta liittää kiinteistö vesihuoltolaitoksen viemäriverkkoon. Kummassakaan tapauksessa vapautukseen liittymisvelvollisuudesta ei suostuttu.
10.11.2014 9.35
Windfall-veroa ei toteuteta - laki kumottu Vuonna 2013 hyväksytty ja vahvistettu voimalaitosverolaki ja verotililain 1 §:n muuttamisesta annettu laki on kumottu.
10.11.2014 9.01
Työneuvoston lausunto mahdollisuudesta sopia työehtosopimuksin kesälomakaudesta ja sen aikana annettavista lomapäivistä Työneuvosto on antanut lausunnon SAK:n lausuntopyyntöön mahdollisuudesta sopia työehtosopimuksin kesälomakaudesta ja sen aikana annettavista lomapäivistä. Vaikka lausuntopyynnön taustalla on veturinkuljettajien vuosilomakierrosta syntynyt erimielisyys, siinä itsessään on esitetty kolme yleisluonteista kysymystä.
10.11.2014 8.38
Vakuutus- ja rahoitusneuvonnan tekemä vakuutusvertailu helpottaa koiran ja kissan sekä muiden seuraeläinten vakuutuksen valintaa Seuraeläinvakuutukset 2014 -vertailu on laaja tietopaketti koirien ja kissojen vakuuttamisesta tapaturmien, sairauksien ja kuoleman varalta. Vertailussa selvitetään seuraeläinvakuutusten myöntämiseen, vakuutusturvan laajuuteen ja vakuutuksen keskeiseen sisältöön liittyviä asioita, jotta sopivimman vakuutuksen löytäminen olisi helpompaa. Vertailussa on mukana myös oma osionsa eksoottisten seuraeläimien, kuten papukaijan, liskon, fretin, kesäkanojen tai kukon vakuutusturvasta. Vertailussa on mukana seitsemän seuraeläinvakuutuksia tarjoavaa vakuutusyhtiötä.
10.11.2014 8.30
Kiinteistöveroprosenttien ala- ja ylärajat nousevat - muutokset voimaan 10. marraskuuta Yleisen kiinteistöveron veroprosentin vaihteluväli nousee 0,60-1,35 prosentista 0,80-1,55 prosenttiin ja vakituisten asuinrakennusten veroprosentti 0,32-0,75 prosentista 0,37-0,80 prosenttiin. Muiden kuin vakituisten asuinrakennusten veroprosentin enimmäismäärää koskevaa säännöstä on muutettu siten, että mainittu veroprosentti voi olla enemmän kuin 0,6 prosenttiyksikköä kunnanvaltuuston määräämää vakituisten asuinrakennusten veroprosenttia korkeampi, jos se ei tällöin ylitä kunnanvaltuuston määräämää yleistä kiinteistöveroprosenttia.
10.11.2014 7.30
Ota kantaa sosiaaliseen luototukseenSTM on avannut kaikille avoimen keskustelun sosiaalisesta luototuksesta. Kommentteja ja näkemyksiä sosiaalisesta luototuksesta, sen kehittämistarpeista ja siitä, kenelle ja missä tilanteessa luototusta voitaisiin myöntää voi antaa 5. joulukuuta saakka.
7.11.2014 17.05
Oikeusasiamiehestä tuli kidutuksen vastainen valvontaelin SuomessaEduskunnan oikeusasiamiehestä tuli 7. marraskuuta 2014 Yhdistyneiden kansakuntien kidutuksen vastaisen yleissopimuksen valinnaisen pöytäkirjan (OPCAT, Optional Protocol to the Convention against Torture) mukainen kansallinen valvontaelin. Valvontaelimen tehtävänä on tehdä tarkastuksia paikkoihin, joissa pidetään vapautensa menettäneitä henkilöitä.
7.11.2014 16.17
Unionin yleinen tuomioistuin kumosi komission päätöksen Espanjan yhtiöverojärjestelmän soveltumattomuudesta yhteismarkkinoille Unionin yleinen tuomioistuin on kumonnut komission päätöksen, jolla Espanjan yhtiöverojärjestelmä oli luokiteltu valtiontueksi ja todettu yhteismarkkinoille soveltumattomaksi, kun järjestelmä salli verovähennyksen tekemisen ulkomaisista osakesijoituksista.
7.11.2014 14.30
Työhuoneen kassakaapista katosi 54 000 euroa - sairauslomalla olleelle työntekijälle vuoden ja kahden kuukauden ehdollinen vankeusrangaistus törkeästä kavalluksestaVaikka mikään tapauksessa mainittu yksittäinen seikka ei osoittanut vastaajan syyllisyyttä hänen viakseen väitettyyn menettelyyn, ei HO voinut tilannetta kokonaisuutena arvioiden eli ottaen huomioon asiassa selostettu vastaajan epätavallinen toiminta kassasta huolehtimisen ja oman rahankäytön osalta sekä sen menettelyn epätodennäköisyys, että tuntematon henkilö olisi anastanut varat asiassa selostetulla tavalla jälkiä jättämättä ja jättämällä osan anastamatta päätyä muuhun kuin KO:n toteamaan lopputulokseen. (Vailla lainvoimaa 7.11.2014)
7.11.2014 14.14
KHO:n ratkaisu julkista hankintaa koskevassa asiassaVarsinais-Suomen sairaanhoitopiirin kuntayhtymä oli saanut kolme tarjousta, jotka kaikki oli joko suljettu tai olisi pitänyt sulkea tarjouskilpailusta tarjouspyynnön vastaisena. Valittajan mukaan sen oma tarjous oli ollut hankintayksikön toteamin tavoin tarjouspyynnön vastainen, eikä valittaja ollut enää korkeimmassa hallinto-oikeudessa vaatinut hyvitysmaksun määräämistä. Hyvitysmaksun määräämisen edellytykset eivät näin ollen täyttyneet.
7.11.2014 14.00
Oikeusministeriö valmistelee maksuehtolain muuttamista elinkeinonharjoittajien välisissä saatavissa Oikeusministeriössä valmistellaan ehdotusta kaupallisten sopimusten maksuehdoista annetun lain muuttamisesta siten, että maksuaika elinkeinonharjoittajien välisissä saatavissa saa ylittää 30 päivää vain, jos siitä on nimenomaisesti sovittu. Nykyisin vastaava aikaraja on 60 päivää. Asiaa koskeva hallituksen esitys on tarkoitus valmistella siten, että se voidaan viimeistään saattaa seuraavan kevään 2015 eduskuntavaaleissa valittavan eduskunnan käsiteltäväksi.
7.11.2014 13.35
Hallinto-oikeudelta ennakkoratkaisu säästöpankin liiketoimintasiirtoa ja säätiöksi muuttamista koskevassa asiassaItä-Suomen hallinto-oikeus on antanut ennakkoratkaisun asiassa, jossa oli ensiksi kysymys siitä, suorittiko liiketoimintasiirrossa liiketoiminnan vastaanottanut yhtiö kielletyn käteisvastikkeen, kun se palautti liiketoiminnan siirtäneelle ja samassa yhteydessä säätiöksi muutetulle säästöpankille varoja sijoitetun vapaan oman pääoman rahastosta ennen suunniteltua sulautumista. Toisena kysymyksenä oli arvioitavana, sovelletaanko TVL 24 §:n säännöksiä, kun säästöpankki liiketoimintasiirron jälkeen muutetaan säätiöksi. (Ei lainvoimainen 7.11.2014)
7.11.2014 13.00
Hovioikeus ei muuttanut käräjäoikeuden tuomiota jolla asunto-osakeyhtiön osakas oli velvoitettu poistamaan takapihalleen sijoittama 3000 litran vetoinen lasikuituallas Altaan rakentaja oli lausunut purkamismääräyksen loukkaavan osakkaiden yhdenvertaisuuden periaatetta, koska taloyhtiön hallitus on hiljaisesti hyväksynyt vuodesta toiseen, että osakkaat voivat tehdä piha-alueilla muutostöitä ilman erillistä lupaa. Käräjäoikeus totesi, että arviota siitä, että maapohjasta johtuen vettä sisältävä rakennuksen lähelle sijoitettu allas saattaa vesivahingon sattuessa johtaa veden valumiseen talon alle, ei ollut syytä epäillä. Allasrakennelma voi näin vahingoittaa rakennusta. Tästä syystä oli perusteltua päätyä siihen johtopäätökseen, että yhtiöllä oli ollut hyväksyttävä syy kieltää mainitunlaisen muutostyön tekeminen. Tähän nähden altaan rakentamista koskeva kielto ja sen määrääminen purettavaksi ei aseta altaan rakentajaa eriarvoiseen asemaan muihin osakkeenomistajiin nähden. Hovioikeus ei muuttanut käräjäoikeuden tuomiota. (Vailla lainvoimaa 7.11.2014)
7.11.2014 12.45
Apurahansaajien eläkevakuuttamiseen parannuksiaHallitus esittää, että apurahansaaja voisi jatkossa keskeyttää apurahatyötä koskevan eläkevakuutuksensa toisen ansiotyön vuoksi kesken apurahakauden. Tällä hetkellä apurahansaaja voi keskeyttää eläkevakuutuksensa sairauden, kuntoutuksen, lapsen syntymän tai alle kolmevuotiaan lapsen hoidon, asevelvollisuuden, siviilipalveluksen tai näihin verrattavan syyn vuoksi.
7.11.2014 12.00
Mainonnan eettiseltä neuvostolta seitsemän uutta lausuntoa – kahdesta mainoksesta huomautusMainonnan eettinen neuvosto on julkaissut seitsemän lausuntoaan, joissa oli kysymys Pantteri-makeisten televisiomainoksesta (vapauttava), rahankeräystä mainostavista tarroista linja-autoissa (vapauttava), erotiikkamessujen tienvarsimainoksesta (huomautus), Tom of Finland -postimerkkimainoksista (vapauttava), kirosanasta mainoksessa (vapauttava), erotiikkatuotteiden radiomainoksista (huomautus) sekä verkkomainonnasta uutisten yhteydessä (vapauttava).
7.11.2014 11.45
Kirkolliskokous hyväksyi siirtymisen yhteisövero-osuudesta lakisääteiseen valtionapuun Kirkolliskokous on päättänyt muuttaa kirkkolakia ja kirkkojärjestystä siten, että niissä huomioidaan ehdotettu laki valtion rahoituksesta evankelis-luterilaiselle kirkolle eräisiin yhteiskunnallisiin tehtäviin. Ehdotetun rahoituslain mukaan seurakuntien hoitamia yhteiskunnallisia tehtäviä korvataan valtion talousarviomäärärahasta maksettavalla rahoituksella. Samalla luovutaan seurakuntien yhteisövero-osuudesta.
7.11.2014 11.44
Heidi Tiainen, Rauno Sairinen ja Tuija Mononen: Talvivaaran kaivoshankkeen konfliktoituminen Heidi Tiaisen, Rauno Sairisen ja Tuija Monosen Ympäristöpolitiikan ja -oikeuden vuosikirjan 2014 artikkelissa analysoidaan Kainuussa Sotkamon kunnassa sijaitsevan Talvivaaran monimetallikaivoksen toiminnan kehittymistä ja sen kriisiytymistä yhteiskunnallisena konfliktina vuosina 2003−2012. Vuonna 2008 tuotantonsa aloittaneesta lupauksia täynnä olleesta Talvivaarasta muodostui Suomen julkisessa keskustelussa varoittava esimerkki kaivosteollisuuden ympäristöhaitoista. Tapaus synnytti voimakasta keskustelua kaivosteollisuuden vastuullisuudesta ja hyväksyttävyydestä sekä viranomaisvalvonnan roolista.
7.11.2014 11.30
EU-tuomioistuin: Työskentelyvaltio voi katkaista oikeuden perhe-etuuksiin niiden hakematta jättämisen vuoksi asuinjäsenvaltiossa EU-tuomioistuin katsoo saksalaisessa ennakkoratkaisuasiassa, että työskentelyjäsenvaltio voi säätää lainsäädännössään siitä, että toimivaltainen laitos keskeyttää oikeuden perhe-etuuksiin siinä tapauksessa, ettei perhe-etuuksia ole haettu asuinjäsenvaltiossa.
7.11.2014 10.43
Perusteettomasti ansiopäivärahaa ulkomaan matkan aikana nostanut tuomittiin sakkoihinVastaajan, joka oli myöntänyt olleensa ulkomailla 25.1. - 5.3.2012 välisen ajan, jolloin työttömyyskassa oli maksanut hänelle ansiopäivärahaa 2 096,99 euroa, tuomittiin 30 päiväsakon suuruiseen sakkorangaistukseen. (Vailla lainvoimaa 7.11.2014)
7.11.2014 9.35
Valtiovarainvaliokunta esittää uutta veromallia Ahvenanmaan kautta kierrätettävien lehtien arvonlisäverotukseen Valtiovarainvaliokunta on hyväksynyt mietinnön, jossa ehdotetaan vaihtoehtoista mallia puuttua verosyistä tapahtuvaan lehtien kierrätykseen Ahvenanmaan maakunnan kautta. Ehdotettu malli ei vaikuttaisi kolmansista maista lähetettävien lehtien veroasemaan.
7.11.2014 9.10
Hovioikeuksien ratkaisuja muutoksenhakujen määräajoistaEri hovioikeudet ratkaisivat 4.–6. marraskuuta kolme asiaa, joissa oli kysymys tyytymättömyyden ilmoituksen hyväksymättä jättämisestä, uuden määräajan asettamisesta muutoksenhakua varten sekä menetetyn määräajan palauttamisesta. (Kaikki vailla lainvoimaa 7.11.2014)
7.11.2014 8.55
Päätökset metsän keskimääräisestä vuotuisesta tuotosta ja pellon keskimääräisestä vuotuisesta tuotosta ja salaojituslisästä annettu Verohallinto on vahvistanut sekä metsän keskimääräisen vuotuisen tuoton että pellon keskimääräisen vuotuisen tuoton ja salaojituslisän vuodelta 2014 toimitettavaa verotusta varten.
7.11.2014 8.30
Käräjäoikeus hylkäsi työsuhteen perusteetonta päättämistä koskevan kanteen myöhään nostettuna työnantajan näytettyä työsuhteen päättyneen työntekijän väittämää ajankohtaa aiemmin Kun KO:ssa esitetty näyttö oli osoittanut pubissa vastaavana hoitajana työskennelleen työsuhteen päättyneen työntekijän väittämän 10.1.2011 sijasta jo 19.12.2010, jolloin työntekijä oli poistunut työpaikaltaan, työntekijän 8.1.2013 vireille saattama kanne oli nostettu myöhään. (Vailla lainvoimaa 6.1.2014)
7.11.2014 8.05
KHO:n ratkaisu Ikaalisten kaupungin osallistumisesta kauppakeskuksen rahoitukseen – ei kuulunut kunnan toimialaan Ikaalisten kaupunginvaltuusto oli hyväksynyt periaatepäätöksenä kaupungin osallistumisen Nummenrinteen kauppakeskuksen rahoitusratkaisuun muun muassa siten, että kauppakeskuksen kiinteistöyhtiölle lainataan enintään 3,9 miljoonaa euroa 10 vuodeksi takapainoisella/progressiivisella lyhennysohjelmalla. Hämeenlinnan hallinto-oikeus oli Ikaalisista olevien A:n ja B:n valituksesta hylännyt valittajien vaatimuksen asian palauttamisesta uudelleen käsiteltäväksi ja kumonnut Ikaalisten kaupunginvaltuuston päätöksen, koska lainan antamisen kauppakeskusta toteuttavalle kiinteistöyhtiölle ei voitu katsoa kuuluvan kuntalain 2 §:ssä tarkoitetulla tavalla kunnan toimialaan. KHO ei muuttanut hallinto-oikeuden päätöstä.
7.11.2014 7.35
Esitys lääkekorvausten alkuomavastuusta lausunnoille STM on lähettänyt esityksen lääkekorvausten alkuomavastuusta lausuntokierrokselle, joka päättyy 20. marraskuuta. Hallituksen esitys on tarkoitus antaa syyskaudella, ja uudistus tulisi voimaan vuoden 2016 alusta.
7.11.2014 6.55
Oikeus kuntoutukseen selvitetään jatkossa ennen työkyvyttömyyseläkettä Työeläkelaitosten on vuoden 2015 alusta lukien oma-aloitteisesti selvitettävä työkyvyttömyyseläkettä hakevan henkilön oikeus ammatilliseen kuntoutukseen. Jos kuntoutuksen myöntämisedellytykset täyttyvät, henkilölle annetaan työkyvyttömyyseläkeratkaisun lisäksi ennakkopäätös kuntoutuksesta. Myös Kelan velvollisuutta selvittää kuntoutusmahdollisuudet ennen työkyvyttömyyseläkepäätöksen antamista korostetaan.
6.11.2014 16.00
Hylkäävien etuuspäätösten perustelut tarkentuvat vuoden 2015 alusta Perusteluihin on jatkossa kirjattava, mitkä asiat ovat vaikuttaneet tapauksen arviointiin ja mitä johtopäätöksiä niiden perusteella on tehty silloin, kun kielteinen päätös perustuu erityisesti lääketieteellisiin seikkoihin. Lisäksi Kelassa tai työeläkelaitoksessa hakemuksen käsittelyyn osallistuvan asiantuntijalääkärin on laadittava valmistelun aikana oma perusteltu arvionsa, joka kirjataan tapauksen asiakirjoihin.
6.11.2014 15.30
Tuomareiden sidonnaisuuksista ehdotetaan julkista rekisteriä - osastonjohtajista määräaikaisia hovi- ja vakuutusoikeudessa Tuomareiden sidonnaisuuksista ja sivutoimista perustettavaan julkiseen rekisteriin merkittäisiin tiedot tuomarien elinkeinotoiminnasta, omistuksista ja varallisuudesta. Rekisteriin merkittäisiin myös tuomareille myönnetyt sivutoimiluvat sekä sivutoimista maksetut palkkiot, jos niiden yhteismäärä on yli 10 000 euroa vuodessa. Hovioikeuden ja vakuutusoikeuden osastonjohtajien tehtävät esitetään muutettavaksi määräaikaisiksi.
6.11.2014 15.17
Tietoyhteiskuntakaari tulee voimaan 1. tammikuuta 2015 Vuoden 2015 alussa voimaan tulevalla tietoyhteiskuntakaarella varmistetaan, että Suomessa on toimintavarmat viestintäverkot ja valtakunnallisesti tarjolla laadukkaita ja kohtuuhintaisia sähköisen viestinnän peruspalveluja. Kansalaisen arjessa tietoyhteiskuntakaaren säännökset ilmenevät kuluttajansuojan ja viestinnän tietoturvan parantumisena. Toimialalle lain vaikutukset näkyvät yksinkertaisempina lupajärjestelyinä ja tasapuolisempina markkinoina.
6.11.2014 15.01
Ilmailulaki uudistuu 13. marraskuuta Ilmailulaki päivitetään kansainvälisen sääntelyn ja unionilainsäädännön vaatimusten mukaiseksi. Hallitus esitti ilmailulain vahvistamista 6. marraskuuta. Laki tulee voimaan 13. marraskuuta. Uudella ilmailulailla pannaan erityisesti täytäntöön Euroopan unionin ilmatilauudistuksen sekä puolustusvoimauudistuksen edellyttämät muutokset ilmatilan käytössä. Samalla uudistetaan säännöksiä, joilla pyritään sovittamaan yhteen siviili-, sotilas- ja valtion ilmailun tarpeita yhteisessä ilmatilassa.
6.11.2014 14.41
KHO:n ratkaisu Valkeakosken kaupungin antamaa takausta koskevassa asiassaValkeakosken kaupunginvaltuusto oli kaupunginhallituksen esityksen mukaisesti päättänyt muun muassa antaa 1,2 miljoonan euron omavelkaisen takauksen Valkeakosken Osuuspankin Avilon Oy:lle myöntämään enintään 1,5 miljoonan euron suuruiseen lainaan. Hämeenlinnan hallinto-oikeus oli päätöksellään hylännyt A:n valituksen. Hallinto-oikeus katsoi muun muassa, että kaupunginvaltuusto oli päätöstä tehdessään selvittänyt mahdollisen valtiontuen olemassaoloa. Asiassa oli ollut siinä määrin selvää, että takaus ei sisältänyt valtiontukea, että kaupunginvaltuustolla ei ollut Avilon Oy:lle myönnettävän omavelkaisen takauksen osalta ilmoitusvelvollisuutta komissiolle. Kysymys myös päätöksentekijöiden esteellisyydestä. KHO ei muuttanut hallinto-oikeuden päätöksen lopputulosta.
6.11.2014 14.24
Koira sai vastaajan toiminnan seurauksena vakavia vammoja ja jouduttiin lopettamaan – hovioikeus tuomitsi törkeästä eläinsuojelurikoksesta ehdollista vankeutta käräjäoikeuden tuomitseman yhdyskuntapalvelun sijasta A oli käsitellyt B:n koiraa siten, että koiran lonkka oli mennyt potilaskertomuksesta ilmenevällä tavalla sijoiltaan. Edelleen A oli potkinut liikuntakyvytöntä ja maassa maannutta koiraa pitäen samalla kiinni myös koiran kuonosta. Lääkärinlausunnon mukaan koira oli ollut tutkittaessa kivulias, eikä se ollut päässyt liikkumaan omin voimin. Koira oli jouduttu A:n menettelyn seurauksena lopettamaan. A:n koiraan kohdistama teko oli ollut käräjäoikeuden toteamien tavoin erityisen julma. Ottaen huomioon, että A:n menettely oli ollut toistuvaa ja että se oli kohdistunut puolustuskyvyttömään eläimeen, tekoa oli pidettävä myös kokonaisuutena arvostellen törkeänä. Näillä ja muutoin käräjäoikeuden tuomiosta ilmenevillä perusteilla hovioikeus katsoi kuten käräjäoikeus, että A oli syyllistynyt menettelyllään törkeään eläinsuojelurikokseen. (Vailla lainvoimaa 6.11.2014)
6.11.2014 13.13
KHO: Viljasiilon ja vaunukuivurin rakentaminen edellyttivät toimenpidelupaa
6.11.2014 13.03
KHO:n ratkaisu Valkianjärvensuon turvetuotannon ympäristölupa-asiassa Pyhtäällä ja Kotkassa KHO totesi, että aluehallintoviraston päätöksen lupamääräyksissä 2 ja 3 oli otettu huomioon kemiallisen käsittelyn toimivuuden epävarmuus muulloin kuin sulan maan aikana asettamalla poistotehoa koskeva vaatimus tavoitteelliseksi. Saadun selvityksen perusteella turvetuotannolla ei ole erityisen merkittävää vaikutusta purkuvesistön tilaan. Hallinto-oikeuden päätöksen mukainen lopputulos johtaisi kuitenkin siihen, ettei vesienkäsittelymenetelmä muulloin kuin 15.4.–15.12. vastaisi ympäristönsuojelulakiin sisältyvää vaatimusta parhaan käyttökelpoisen tekniikan käyttämisestä. Tämän vuoksi ja kun otettiin huomioon ympäristönsuojelulain 43 §:n 3 momentin lisäksi, mitä ympäristönsuojelulain 4 §:ssä säädetään, oli Vaasan hallinto-oikeuden päätös kumottava siltä osin kuin sillä on muutettu lupamääräyksiä 2 ja 3. Mainitut lupamääräykset oli saatettava voimaan sellaisena kuin ne olivat aluehallintoviraston päätöksessä.
6.11.2014 12.05
Sexpo-säätiön toiminnanjohtaja Tommi Paalanen: Sadomasokismi ja väkivaltaporno – sallitun rajat lain ja etiikan näkökulmista VT, filosofi Tommi Paalasen Oikeus-lehden artikkeli käsittelee kriittisesti väkivaltapornografian määrittelemistä laissa ja viranomaisohjeissa. Määritelmien pohjalle rakentuva käsitys väkivaltapornosta, ja sen kautta sadomasokismista, on keskeinen tekijä niitä koskevien rajoitusten perustelemisessa. Määritelmät eivät kuitenkaan kestä kriittistä tarkastelua, kun niitä arvioidaan sadomasokismia koskevan tuoreen seksologisen tiedon sekä lainsäädännön oikeuttamista koskevien kriminalisointiteoreettisten ynnä oikeusfilosofisten argumenttien perusteella. Seksologisesta näkökulmasta sadomasokismia koskevat rajoitukset ovat vanhentuneen patologisoivan tutkimusparadigman vaikutusta. Nykyinen tutkimus ei tue käsityksiä, joiden mukaan sadomasokismi olisi sellaisenaan vahingollista tai sairasta, ja siksi perustellusti rajoitettavissa. Paalasen mukaan kriminalisointiteorian sekä oikeusfilosofisen etiikan näkökulmista väkivaltapornoon ja sadomasokismiin kohdistuvat rajoitukset ovat moralistisia, eivätkä täytä perustellulle lainsäädännölle asetettuja vaatimuksia.
6.11.2014 11.40
OTM (väit.) Martti Nieminen: Verotuksen jaksottamissäännöksiä on tulkittava niin, että vähennyskelpoisen menon vähentäminen ei tosiasiassa esty – KHO:2014:149 Ratkaisussa KHO 2014:149 katsottiin, että rauenneen rakennushankkeen suunnittelumenot vähennetään käyttöomaisuuden menetyksiä koskevien periaatteiden mukaan. Vaatimusta vähennyksen tekemisestä ei tarvitse esittää ennen kuin on käynyt ilmeiseksi, että rakennushanke on lopullisesti päättynyt.
6.11.2014 11.26
Hovioikeus ei muuttanut käräjäoikeuden tuomiota jossa oli todettu asuinpinta-alan olennaisen poikkeaman olleen laatuvirhe – 445.000 euron kaupasta alennusta ja korvausta 15.000 euroa Käräjäoikeus totesi, että ostajille ilmoitettu asuinpinta-ala 170 m2 poikkesi olennaisesti tarkistusmitatusta pinta-alasta 136,5 m2. Kiinteistössä oli laatuvirhe, vaikkakin asuinrakennuksen asuinpinta-ala ei ollut kauppakirjan mukaan yksistään määräävä seikka kauppahinnan muodostumisessa. Pinta-alatieto oli kohteen omistusoikeuden ohella sellainen oleellinen kaupan kohdetta koskeva seikka, jota koskevaan asiantuntijapalveluita tarjoavan kiinteistönvälittäjän tietoon ostajilla oli ollut oikeus luottaa. Ostajilla ei ollut velvollisuutta ryhtyä tarkistamaan rakennuslupa-asiakirjoista kiinteistönvälittäjän kertomien seikkojen oikeellisuutta. Ostajat eivät olleet laiminlyöneet selonottovelvollisuuttaan. Käräjäoikeus arvioi hinnanalennuksen ja vahingonkorvauksen määräksi, huomioiden etenkin kyseisenlaisen kivitalon rakentamiskustannukset ja tontin arvon, 15.000 euroa. Välitysliikkeen vastuu rajoitettiin 6.000 euroon. Hovioikeus ei muuttanut käräjäoikeuden tuomiota. (Vailla lainvoimaa 6.11.2014)
6.11.2014 10.35
EU-tuomioistuin: Myös laittomasti oleskelevaa kolmannen maan kansalaista on pidettävä "työntekijänä" työnantajan maksukyvyttömyystilanteessa Työntekijöiden suojasta työnantajan maksukyvyttömyystilanteessa annetun direktiivin säännökset ovat esteenä lainsäädännölle, jonka mukaan kolmannen maan kansalaista, joka ei oleskele laillisesti asianomaisessa jäsenvaltiossa, ei katsota työntekijäksi, joka voi vaatia maksukyvyttömyyskorvausta mm. sellaisten palkkasaatavien perusteella, jotka ovat jääneet maksamatta työnantajan maksukyvyttömyyden vuoksi, vaikka kyseinen kolmannen maan kansalainen katsotaan tämän jäsenvaltion yksityisoikeudellisten oikeussääntöjen nojalla työntekijäksi, jolla on oikeus palkkaan, joka voi olla kansallisissa tuomioistuimissa työnantajaa vastaan nostettavan kanteen kohteena.
6.11.2014 10.08
Hovioikeuden ratkaisu liiketoimintakiellon edellytyksistäSyyttäjä oli vastavalituksessaan hovioikeudessa vaatinut A:n määräämistä liiketoimintakieltoon. Hovioikeus totesi, että liiketoimintakiellon kesto on vähintään kolme vuotta eli kysymyksessä on käräjäoikeuden lausumin tavoin ankara seuraamus. Vaikka asiassa esille tulleet seikat sinänsä puhuivat vahvasti liiketoimintakiellon määräämisen puolesta, A:n toiminnassa kysymys ei ollut kokonaisuutena arvostellen niin moitittavista ja vahingollisista teoista, että liiketoimintakiellon määrääminen olisi perusteltua. Sen vuoksi syyttäjän vastavalitus oli tässä tapauksessa hylättävä. (Vailla lainvoimaa 6.11.2014)
6.11.2014 9.30
EU-tuomioistuin: Laittomasti oleskelevaa kolmannen maan kansalaista ei tarvitse välttämättä kuulla enää palauttamispäätöksestä EU-tuomioistuin katsoo ranskalaisessa ennakkoratkaisuasiassa, ettei kuulemista tarvitse, kun palauttamispäätös liittyy kiinteästi laitonta oleskelua koskevaan oleskelulupapäätökseen, jossa asianomaista henkilöä on asianmukaisesti kuultu.
6.11.2014 8.45
Hormonihoitoa koskevien lääkkeiden erityiskorvaamisen edellytyksiksi ei voitu asettaa sukupuolen muuttumisen vahvistamista ja henkilötunnuksen muuttumista Kelan katsottiin ylittäneen laissa sille siirretyn toimivallan siltä osin kuin se oli päätöksessään määrännyt sukurauhasten vaikeaan vajaatoimintaan käytettävien lääkkeiden erityiskorvaamisen edellytyksiksi sukupuolen muuttumisen vahvistamisen ja henkilötunnuksen muuttumisen. Kelan oli käsiteltävä korvausasia uudelleen ja annettava siinä ratkaisu soveltamatta kyseistä Kelan 4.11.2010 antaman päätöksen määräystä.
6.11.2014 8.30
Lakiluonnos: Paperittomien oikeutta terveyspalveluihin laajennetaanSTM on teettänyt lakiluonnoksen Suomessa luvatta oleskelevien ihmisten terveyspalveluista. Selvityshenkilön laatimassa lakiluonnoksessa ehdotetaan, että kunnan tulisi järjestää paperittomille terveyspalveluja nykyistä laajemmin. Valtio korvaisi kunnille terveyspalvelujen järjestämisestä aiheutuneet kustannukset. Lakiluonnoksesta pyydetään sidosryhmien lausuntoja kuulemistilaisuudessa 10. marraskuuta.
6.11.2014 8.05
Selvitysmies: Yksityistienpitoon tarvitaan joustavuutta ja uudenlaisia toimintamuotoja Tienpidon järjestämistapaa yksityisteillä tulisi joustavoittaa ja mahdollistaa myös uudenlaiset toimintamuodot. Valtion ja kuntien avustamasta tienpidosta olisi siirryttävä nykyistä selkeämmin tieosakkaiden ja muiden tienkäyttäjien maksamaan tienpitoon. Näin ehdottaa selvitysmies Esko Hämäläinen, joka on arvioinut liikenne- ja viestintäministeriön pyynnöstä yksityistielain uudistamistarpeita.
5.11.2014 16.30
Hovioikeudessa pohdittiin, kumpi päätti työsuhteen - käräjäoikeuden tuomio kumottiin Kiihtyneessä mielentilassa työsuhteensa päättämisestä työmaan sosiaalitilassa ilmoittaneella ja myöhemmin lopputiliä pyytäneellä ikkunanpesijällä ei ollut oikeutta korvaukseen työsuhteen perusteettomasta päättämisestä, kun yhtiöllä katsottiin olleen perusteltu syy olettaa, että työntekijä oli halunnut itse päättää työskentelyn yhtiössä. KO:n tuomio kumottiin ja työntekijän kanne hylättiin. (Vailla lainvoimaa 5.11.2014)
5.11.2014 16.05
OTM, tutkija Miikka Vuorela: Kaksoisrangaistavuuden kielto ja osallisuus rikokseen Kaksoisrangaistavuuden kieltoa koskeva oikeuskäytäntö on ollut viime vuosina aktiivisen oikeustieteellisen keskustelun kohteena. Erityistä kiinnostusta tutkijoissa on herättänyt hallinnollisessa menettelyssä määrättyjen seuraamusten luokittelu rikosoikeudellisiksi. Suurin huomio on keskittynyt veronkorotuksen ja veropetossyytteen välisen jännitteen tarkasteluun. Kotimaisen keskustelun moottorina on toiminut korkein oikeus, joka on vuoden 2009 jälkeen antanut lukuisia aihepiiriä käsitteleviä ennakkopäätöksiä. Asiasta kirjoittaa OTM, tutkija Miikka Vuorela Defensor Legis -lehdessä.